༄༅། །གཉུག་མའི་གནད་ལ་བརྟན་པ་ནང་ནས་ཐོབ་པའི་མགུར་
གླུ་ངེས་གསང་སྙིང་པོའི་སྒྲ་དབྱངས་ཞེས་
བྱ་བ་བཞུགས་སོ། །
༄༅། །སྐུ་བཞི་ལྷུན་གྲུབ་བླ་མ་རྡོ་རྗེ་འཆང༌། །རིགས་བརྒྱའི་ཁྱབ་བདག་དཀྱིལ་འཁོར་
ཀུན་གྱི་གཙོ། །ཧེ་རུ་ཀ་དཔལ་འགྱུར་མེད་རྡོ་རྗེ་ལ། །ཡེངས་མེད་བློ་བྲལ་ངང་ནས་ཕྱག་
འཚལ་ལོ། །བཟང་རྟོག་ངན་རྟོག་ལུང་དུ་མ་བསྟན་པ། །གང་ཡང་བདག་མེད་རང་
ཤར་རང་གྲོལ་བ། །སྤང་བླང་འཛིན་པ་བྲལ་བ་ཆོས་ཉིད་གཤིས། །གཉུག་མའི་གནད་
ལ་གོམས་ཚུལ་མདོ་ཙམ་འབུལ། །བླ་མའི་དྲིན་གྱིས་རིག་པ་ངོ་འཕྲོད་ནས། །ད་ལྟའི་
ཚོགས་དྲུག་མ་འགགས་དམིགས་ཡུལ་དང་། །མ་འདྲེས་ཐ་མལ་ཤེས་པ་བློ་འདས་ལ།
བློ་ཡི་མ་བཅོས་རིག་སྟོང་གཉུག་མའི་བབས། །ཡེ་གཞི་ཇི་བཞིན་དེ་ལྟར་བཞག་པའི་ཚེ། །
རྣམ་རྟོག་བཟང་ངན་ཇི་ལྟར་འཆར་ན་ཡང༌། །དགག་སྒྲུབ་རེ་དོགས་གང་ཡང་མི་བྱེད་པར། །
ཤར་མཁན་རང་གི་ཐོག་ཏུ་མ་བཅོས་ཞོག །དེ་གས་མ་ཆོག་སླར་ཡང་ཚོར་མཁན་ལ། །
བརྟག་པར་བྱེད་པ་རྟོག་གེའི་དཔྱད་སྒོམ་གྱིས། །དྲན་རྒྱུན་རང་བབས་བློ་ཡིས་བཅོས་པར་
ཏེ༑ ༑རྟ་ལ་བབས་ནས་བོང་བུར་ཞོན་དང་མཚུངས། །འོག་འགྱུར་ཤར་མཁན་ཁོ་རང་རིག་
ཙམ་པའི། །ངང་དུ་རང་ཚོ་བཟུང་བས་རྣམ་རྟོག་དག །རང་གྲོལ་མ་ཚད་ལམ་དུ་ལོངས་
པ་རུ། །དགའ་རྡོའི་རིག་པ་སྤྱི་ལུགས་ལས་གསུངས་སོ། །དེའི་ཕྱིར་དྲན་ཟིན་རྣམ་རྟོག་
ཆུ་རིས་བཞིན། །ཕྱིན་ཆད་བག་ཆགས་འཁོར་བའི་རྟེན་མི་བྱེད། །རྟོག་ལ་བལྟ་དང་ཤར་
མཁན་བལྟ་བའི་ཁྱད། ཁྱི་དང་སེང་གེར་རྡོ་འཕང་དཔེ་བཞིན་འཚལ། །དེ་ཡང་གནས་

ཀུན་མཁྱེན་ཀརྨ་བཛྲའི་གསུང་འབུམ།
འགྱུ་འོག་འགྱུར་གང་ཡིན་ཡང་། །ཤེས་མཁན་ཁོ་རང་ཡུལ་མེད་མཐའ་བྲལ་དུ། །མ་སོང་
རིག་པ་རང་གསལ་མལ་ལས་གཡོས། །ཡུལ་ཐོག་ཤོར་འབྱམས་འཁོར་བའི་ས་བོན་བྱེད། །
ཀུན་འབྱུང་ཉོན་མོངས་བརྒྱད་ཁྲི་བཞི་སྟོང་ཚོགས། །རང་རིག་ཡེ་ཤེས་མ་རྟོགས་པ་ལས་
བྱུང་། །ཆོས་ཕུང་བརྒྱད་ཁྲི་བཞི་སྟོང་གསུངས་པ་ཡང༌། །རང་རིག་བློ་བྲལ་ཅེར་མཐོང་
ཉིད་ལ་རྫོགས། །གནས་ན་གནས་ཐོག་རང་ཚོ་ཟིན་ཅིང་དེའི། །གོལ་སར་གནས་པའི་
ངོ་བོར་བསྒྲིམ་མི་བལྟ། །འགྱུར་ན་འགྱུར་ཐོག་རང་ངོ་རིག་ཅིང་དེའི། །ཤོར་སར་བརྟག་
དང་དཔྱད་པས་རྗེས་མི་མཐུད། །དེ་མིན་ལུང་མ་བསྟན་གྱི་གཉེན་པོ་རུ། །དྲན་རིག་གཞུ་
བདུངས་ལྟར་དགོས་དྲན་ཟིན་གྱི། །སྐད་ཅིག་དང་པོ་འདི་ལ་རང་གནས་ཀྱི། །ཡེ་ཤེས་
ཕྱིན་ཅི་མ་ལོག་ཡོད་པར་གསུངས། །ད་ལྟའི་དྲན་པ་སྐྱེ་འགག་གནས་གསུམ་དང༌། །བྲལ་
བར་རྫོགས་ཆེན་དགོངས་པ་ཡེ་གྲོལ་མཆིས། །དེ་ལས་ལྷག་པའི་ཐུགས་དམ་གསལ་བ
སོགས། །བློ་སྟངས་གཅོད་རྒྱུ་བྱུང་ཕྱིན་རྫོགས་ཆེན་མིན། །ཚོགས་དྲུག་སྣང་བ་ཐད་ཀར་
འཁྱེར་ལུགས་ཀྱང༌། །དཔེར་ན་རྣ་བའི་ཤེས་པས་སྒྲ་ལྷང་ལྷང༌། །ཐོས་ཚེ་སྒྲ་ལ་བརྟག་
དཔྱད་མི་བྱེད་པར། །སྒྲ་ཐོས་མཁན་པོ་རང་རིག་ལྷན་སྐྱེས་ངང༌། །སྐྱེ་མེད་རྟོགས་པ་ཟེར་
བས་དེས་གཞན་འགྲེ། །འོན་ཀྱང་ཤེས་དྲུག་ཡོད་མིན་ཀུན་གཞིའི་ཤེས། །དབང་ཡུལ་
སོ་སོའི་རྩ་ནང་རླུང་ཡོད་པས། ཁྲིད་དེ་སེམས་ཀྱི་རྟར་བྱས་ཐོས་སོགས་བྱེད། །དེའི་ཕྱིར་
ཡིད་ཀྱི་རྣམ་ཤེས་གཅིག་པོའི་འཁྲུལ། །ཡིན་པར་ཤེས་ནས་དེ་ལ་མ་བཅོས་པར། །བཞག་
ཚེ་ཚོགས་དྲུག་ལྷུག་པའི་དྲན་པ་འམ། །ཐད་ཀར་འཁྱེར་ཤེས་པ་ལ་ཚེགས་མེད་དོ། །བཤེས་
སྤྲིང་ལས་གསུངས་ཆོས་བརྒྱད་མགོ་སྙོམས་ཚུལ། །ལེའུ་བདུན་ལས་གསུངས་ཚོགས་དྲུག་
ལམ་འཁྱེར་དང༌། །སྣང་བས་མི་འཆིང་ཞེན་པས་འཆིངས་གསུངས་སོགས། །འདི་ཉིད་
2

མགུར་གླུ་ངེས་གསང་སྙིང་པོའི་སྒྲ་དབྱངས།
ཡིན་གྱིས་རིག་ཐོག་གཅིག་ཏུ་དྲིལ། །འདོད་ཡོན་ལྔ་པོ་གང་རུང་ལ་དམིགས་ནས། །མ་
སྐྱེས་རྟོག་མེད་སྐྱེ་བཞིན་རྟོག་པ་དེ། །སྐྱེ་ཚུལ་དམིགས་མྱོང་ཐ་དད་མེད་པ་རུ། །སྐྱེས་ཕྱིར་
རྟོག་དེར་ཕུང་ཁམས་སྐྱེ་མཆེད་ཚང༌། །ཚོགས་དྲུག་མ་སྤང་རང་གྲོལ་རྟོགས་གྱུར་ན། །རིག་
པའི་གཤིས་ལ་དེ་དག་མ་གྲུབ་པས། །འཁོར་འདས་བཟང་ངན་བདེ་སྡུག་ལེགས་ཉེས་
སོགས།
།དུ་མ་རོ་གཅིག་ཆེན་པོར་ཅིས་མི་འགྲོ།
།ཇི་ལྟར་ཆུ་རླབས་རྒྱ་མཚོར་ཐིམ་པ་
བཞིན། །རིག་པའི་རང་རྩལ་རྣམ་རྟོག་བཟང་ངན་ཀུན། །རིག་སྟོང་གཉུག་མའི་གཤིས་
སུ་ཡེ་གྲོལ་གྱི། །ཡང་གྲོལ་མེད་པས་ཡོངས་སུ་གྲོལ་བའི་ཕྱིར། །དྲན་རྟོག་བྱུང་ན་དེ་ཉིད་
རང་ལ་ལྟོས། །ཆུ་དང་རླབས་གཉིས་ཐ་དད་མིན་པ་བཞིན། །ངོ་བོ་རང་རྩལ་གཉིས་སུ་
མེད་པའི་ཕྱིར། །གཉིས་མེད་རང་བྱུང་ཡེ་ཤེས་དེ་ཉིད་ཡིན། །གསེར་གྱི་གླིང་དུ་གསེར་
མིན་ས་རྡོ་ཕལ། །བཙལ་ཀྱང་བརྙེད་རྒྱུ་ལྟ་ཞིག་ག་ལ་མཆིས། །དེ་བཞིན་རྣམ་རྟོག་གང་
སྐྱེས་སྒོམ་དུ་ཤར། །འཁྲུལ་པ་རང་མཚན་བཙལ་ཀྱང་ག་ལ་རྙེད། །དེ་ལྟས་རང་བབས་
།རྟོག་ཀུན་སྒོམ་དུ་ཤར་ནས་ཡེངས་ཡུལ་ཡང༌། །ཆོས་ཉིད་ཆེན་
དྲན་པའི་རྒྱུན་བསྐྱང་ན།
པོར་ཤར་ཚེ་ཆོས་ཟད་ཀྱི། །རྟོག་པ་ཀློང་གྱུར་ཀུན་བཟང་དགོངས་ཀློང་འདྲེས། །མདོར་
ན་མཉམ་རྗེས་གང་གི་སྐབས་སུ་ཡང༌། །རིག་པ་སྤྲོས་བྲལ་ངོས་བཟུང་མེད་པའི་ངང་། །
རྩལ་སྣང་གང་ཤར་སྔོན་བསུ་རྗེས་གཅོད་མེད། །རང་ཤར་རང་གྲོལ་དགག་སྒྲུབ་མེད་པར་
སྐྱོངས། །རེས་འགའ་སྒོམ་འདི་རྟག་ཆད་ལྷུང་སྙམ་ན། །གསལ་སྟོང་དབྱེར་མེད་ཤེས་ཕྱིར་
རྟག་ཆད་མིན། །ཕྱལ་བ་དོན་མེད་སོང་གིས་དོགས་པ་ན། །ཡིན་ལུགས་ངང་ལ་དྲན་པས་
ཟིན་ན་མིན། །བྱིང་རྨུགས་ངང་དུ་སོང་གིས་དོགས་པ་ན། །ཞེན་མེད་དྭངས་ཆ་མ་འགགས་
བྱིང་རྨུག་མིན། །རེས་འགའ་སྒོམ་མེད་སྙམ་པའི་བློ་འབྱུང་ན། །མ་ཡེངས་བསྒོམ་མེད་སྒོམ་
3

༼ཨཱ༽ ཀུན་མཁྱེན་ཀརྨ་བཛྲའི་གསུང་འབུམ།
གྱི་མཆོག་ཏུ་གསུངས། །རྟོག་མེད་རང་གསལ་ཡུལ་དང་མ་འདྲེས་ཙམ། །ཀུན་གཞིའི་རྣམ་
ཤེས་མཚན་ཉིད་ཀྱང་ཡིན་པས། །དེ་ཡི་ངང་ལས་མཐོང་ཡུལ་གཟུགས་འཆར་སོགས། །
དབང་པོའི་ཤེས་པ་ལྔ་ལས་རང་ལོག་དང༌།
གཙོ་ཕྱིར།
།དགག་སྒྲུབ་ཆགས་སྡང་ཉོན་ཡིད་ལས་འདས་
དང་། །འདི་ལྟར་ཡིན་ནོའི་ངེས་ཤེས་སྒྲིབ་བྲལ་བ། །གསུམ་འདི་ཚང་ན་རྒྱལ་བས་གསུངས་
པ་ཡི། །སོ་སོར་རྟོག་པའི་ཤེས་རབ་དངོས་ཡིན་ནོ། །འོན་ཀྱང་དེ་ཉིད་རྟོགས་ཐབས་དད་
།བླ་མར་མོས་གུས་གསོལ་བཏབ་དབང་བླངས་ནས། །ཐུགས་ཡིད་དབྱེར་
མེད་རིག་པའི་ངང་ལ་བཞག །དེ་ཡི་གྲོགས་སུ་འགྲོ་ལ་སྙིང་རྗེ་བསྐྱེད། །ཀ་དག་རིག་པ་
ཤེས་རབ་རང་བྱུང་གི །སྒྲོན་མེའི་རང་ཞལ་མཇལ་ཚེ་དེ་ཡི་རྩལ། །སྒོམ་བྱུང་ཤེས་རབ་
འབར་ནས་མཁྱེན་ཀློང་རྡོལ། །སྟོང་གཤིས་སྙིང་རྗེར་ཤར་སོགས་ལམ་རྟགས་འབྱུང་། །
ཨེ་མ་ཕྱི་ནང་གཟུང་འཛིན་དག་པའི་ཕྱིར། །སྣང་བ་རིག་པ་རང་སར་གྲོལ་བ་དང༌། །བར་
དུ་འོད་གསལ་རྒྱུན་ཆད་མེད་པའི་ཕྱིར། །རང་ངོ་རང་གིས་ཤེས་པའི་རྣལ་འབྱོར་བདེ། །
གདོད་ནས་གནས་པའི་གཞི་འབྲས་དབྱེར་མེད་དེ། །ལམ་གྱི་དེ་ཉིད་ཡིན་ཚུལ་ཤེས་གོམས་
པས། །འབྲས་བུ་ཡིན་ཐོག་སློབས་ལ་མཐར་ཐུག་གི །འཐོབ་བྱ་དེ་ལས་གཞན་དུ་གསུངས་
པ་མེད། །མེ་ཏོག་ཀུན་ལ་རྩི་བཅུད་ཡོད་པ་དེ། །བུང་བ་ལས་གཞན་ཀུན་གྱིས་སྤྱོད་ཡུལ་
མིན། །མཁས་པ་ཕལ་ཆེར་བསྟན་བཅོས་འཆད་པ་ཡིས། །འབྲས་བུ་སངས་ རྒྱས་གཞིར་
རྫོགས་རྟོགས་པ་མེད། །གང་ཞིག་མན་ངག་སྙིང་པོའི་བདུད་རྩིའི་ཆུ། །གདུང་སེལ་བསིལ་
བ་ངོམས་པར་མི་འཐུང་བར། །དེ་ནི་བསྟན་བཅོས་དོན་མང་མྱ་ངམ་གྱི། །ཐང་ལ་སྐོམ་
པས་གདུང་སྟེ་འཆི་བར་ཟད། །དེ་སླད་རྒྱལ་ཀུན་བགྲོད་པ་གཅིག་པུའི་ལམ། །ཚེ་གཅིག་
སངས་རྒྱས་བྱེད་པའི་རྫོགས་པ་ཆེ། །འདི་ཐོས་རང་བཞིན་ལེགས་པར་ཤེས་ནས་ནི། །
4

མགུར་གླུ་ངེས་གསང་སྙིང་པོའི་སྒྲ་དབྱངས།
ཀླུ་དབང་གཙུག་གི་ནོར་བུ་ལྟར་འཛིན་རིགས། །སྔོན་དུས་བསྐལ་མང་གྲངས་མེད་དུ་མ་
རུ༑ ༑སངས་རྒྱས་གྲངས་མེད་མང་པོར་ལེགས་བསྟེན་ནས། །བསྙེན་བཀུར་སྨོན་ལམ་
གྲངས་མེད་བཏབ་པའི་མཐུས། །རྫོགས་པ་ཆེན་པོའི་ཆོས་དང་འཕྲད་པར་གྱུར། །བདག་
ཅག་ཉམས་རྩལ་རྫོགས་པའི་ཁྱུང་ཕྲུག་རྣམས། །སྒྱུ་ལུས་སྒོང་རྒྱ་རལ་བའི་དེ་མ་ཐག །
གདོད་མའི་གཞི་ཡི་ཀློང་དུ་འཕུར་ནས་འགྲོ། །རིགས་དྲུག་འཁོར་བའི་ཀླུ་གཉན་གྲོགས་
སུ་ཤར། །བདག་བློའི་སྙིང་པོ་རྨོངས་པའི་སྦུབས་འཐུམས་ཀྱང༌། །བདག་གི་རྣམ་འདྲེན་ཉིད་
བྱེད་དབང་པོ་དེས། །དགོངས་པའི་བྱིན་རླབས་འོད་ཕྲེང་ཕོག་པ་ལས། །རྨོངས་པའི་འདབ་
གྲོལ་རིག་པའི་ཟེའུ་འབྲུར་བཀྲ། །རང་རིག་སྒྱུ་འཕྲུལ་དྲ་བའི་པད་མཚོ་རུ། །རིག་རྩལ་
དབྱངས་ཅན་ངང་མོས་རྟག་རོལ་བས། །ངེས་དོན་གླུ་དབྱངས་སྒྲོགས་པའི་སྙན་འགྱུར་
གྱིས། །ཚིག་མཁས་དྲི་ཟའི་རྒྱལ་པོ་ཅིས་མི་སྐྱོང༌། །དོན་འདིས་རང་རིག་སྐུ་གསུམ་ལྷུན་
གྲུབ་ལ། །བློས་ བཏགས་ བྱ་ རྩོལ་ གཟེབ་ ཀྱིས་ མ་ བཅིངས་ པར། ། །ཕྱོགས་ ཡན་ ཡངས་
པའི་ཀློང་དུ་གློད་ཤེས་པས། །ལྟ་སྒོམ་སྤྱོད་པའི་སྒྲོ་འདོགས་ཟད་པར་ཤོག །མ་བཅོས་
སྤྲོས་བྲལ་གདོད་མའི་གནས་ལུགས་ལ། །ཀུན་བཟང་དགོངས་པ་ཡོད་པར་ལེགས་རྟོགས་
ཏེ༑ ༑ཡིན་མིན་དགག་སྒྲུབ་ཕྱོགས་ཆའི་འཛིན་སྟངས་ཀུན། །བློ་འདས་རྫོགས་ཆེན་ངང་
དུ་ཟད་གྱུར་ཅིག །གྲོང་དང་གྲོང་ཁྱེར་དུར་ཁྲོད་ཤིང་གཅིག་དྲུང་། །ནགས་ཁྲོད་བས་མཐའ་
མཚོ་གླིང་བྲག་སྐྱིབས་སོགས། །ངེས་མེད་གནས་སུ་གཅིག་པུར་བསྟི་བ་ཡི། །ཆོས་མེད་
སྤྲང་པོ་ཕྲིན་ལས་རྡོ་རྗེས་སོ། །
5

༼ཨསྶ༽ ཀུན་མཁྱེན་ཀརྨ་བཛྲའི་གསུང་འབུམ།